b"\n_START_ARTICLE_\nIf U Seek Amy\n_START_SECTION_\nOzadje\n_START_PARAGRAPH_\nPesem je napisal in produciral Max Martin, ki je sodeloval tudi pri pisanju uspe\xc5\xa1nic Britney Spears z njenih prvih treh albumov, kot sta\xc2\xa0\xc2\xbb\xe2\x80\xa6Baby One More Time\xc2\xab\xc2\xa0(1998) in\xc2\xa0\xc2\xbbOops!... I Did It Again\xc2\xab\xc2\xa0(2000). S to pesmijo sta prvi\xc4\x8d ponovno sodelovala po njenem tretjem albumu, Britney (2001). Pesem so posneli v studijih Conway in Sunset v Hollywoodu, Kalifornija. Spremljevalne vokale sta posnela Max Martin in Kinnda v studiu Maratone v Stockholmu, \xc5\xa0vedska. Remix pesmi je posnel Serban Ghenea v studiu MixStar v Virginiji. 5. decembra 2008 je Britney Spears na svoji uradni spletni strani objavila vpra\xc5\xa1alnik, v katerem so lahko obo\xc5\xbeevalci med desetimi pesmimi izbirali pesem, ki bi jo izdali kot tretji singl z albuma Circus. 7. januarja 2007 so oznanili, da je z 26% vseh glasov najve\xc4\x8d glasov dobila pesem\xc2\xa0\xc2\xbbIf U Seek Amy\xc2\xab.\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbIf U Seek Amy\xc2\xab\xc2\xa0je pop pesem hitrega tempa z elementi elektropopa in z velikim poudarkom na sintetizatorju. Pesem ima dance ritem in vklju\xc4\x8duje veliko in\xc5\xa1trumentov, kot so klaviatura, bobni, bas kitara, elektri\xc4\x8dna kitara ter druga tolkala. Po podatkih spletne strani musicnotes.com, ki je v lasti podjetja Hal Leonard Corporation, je pesem napisana v a-molu. Vokali Britney Spears se raztezajo od G\xe2\x82\x83 do C\xe2\x82\x85. Besedilo pesmi govori o Britney Spears, ki v klubu i\xc5\xa1\xc4\x8de \xc5\xbeensko po imenu Amy. Nekateri so menili, da je Amy pravzaprav njen alter ego. Po mnenju Poppy Cossins iz revije The Sun se refren pesmi sklada z\xc2\xa0\xc2\xbbalbumovim karnevalskim slogom\xc2\xab. Refren se pri\xc4\x8dne s kiticami:\xc2\xa0\xc2\xbbObo\xc5\xbeujte me, sovra\xc5\xbeite me / Govorite o meni kar ho\xc4\x8dete\xc2\xab\xc2\xa0(\xc2\xbbLove me, hate me / Say what you want about me\xc2\xab), s \xc4\x8dimer so \xc5\xbeeleli povzeti fascinacijo javnosti z zasebnim \xc5\xbeivljenjem Britney Spears. S tem Britney Spears prika\xc5\xbeejo\xc2\xa0\xc2\xbbkot objekt privla\xc4\x8dnosti, pa tudi kot \xc5\xbertev iz\xc5\xbeivljanja drugih\xc2\xab. Po mnenju Neila McCormicka iz revije The Daily Telegraph je to kitico navdihnila javna podoba britanske pevke Amy Winehouse.\n_START_SECTION_\nSprejem kritikov\n_START_PARAGRAPH_\nPesmi so glasbeni kritiki dodelili v glavnem pozitivne ocene. Chris Williams iz revije Billboard je napisal, da je pesem\xc2\xa0\xc2\xbbnajbolj\xc5\xa1e delo Maxa Martina in Britney Spears: topotanje na plesi\xc5\xa1\xc4\x8du s sintetizatorjem iz pesmi, pevka pa zveni kot da ji je dovolj, da je vedno slabo dekle.\xc2\xab Novinarka revije Rolling Stone, Caryn Ganz, je napisala da je ta pesem ena izmed najbolj\xc5\xa1ih pesmi z albuma. Alexis Pretridis iz revije The Guardian je napisala, da je njena najve\xc4\x8dja samozavest opazi pri refrenu pesmi, zaradi \xc4\x8desar pesem resni\xc4\x8dno odstopa od ostalih\xc2\xa0\xc2\xbbpomanjkljivih\xc2\xab\xc2\xa0pesmi z albuma. Joey Guerra iz revije The Houston Chronicle je napisala, da se v pesmi prika\xc5\xbee njena\xc2\xa0\xc2\xbbbolj agresivna, isredoto\xc4\x8dena osebnost\xc2\xab, zaradi \xc4\x8desar je pesem tudi po njegovem mnenju vrhunec albuma. Novinarka revije The Emory Wheel, Julia Cox, je pesem ozna\xc4\x8dila za\xc2\xa0\xc2\xbbnajmo\xc4\x8dnej\xc5\xa1o in najbolj nenavadno pesem z albuma\xc2\xab. Ricardo Baca iz revije The Denver Post je pesem ozna\xc4\x8dil za najbolj fascinanto pesem z albuma in o zmedi zaradi izgovorjave naslova napisala:\xc2\xa0\xc2\xbbMislim, da je poceni in pametno, hkrati pa tudi precej zabavno. In zelo zabavno je to, na kar Britney Spears namiguje.\xc2\xab Kakorkoli \xc5\xbee, nekateri pesmi tudi niso hvalili. Stephen Thomas Erlewine s spletne strani Allmusic je napisal, da je pesem\xc2\xa0\xc2\xbbpodobna delom Katy Perry, namenjenim telovadbi in komercialnosti, je najbolj\xc5\xa1a in najslab\xc5\xa1a pesem z albuma.\xc2\xab Chris Willman iz revije Entertainment Weekly je pesem ozna\xc4\x8dil za\xc2\xa0\xc2\xbbotro\xc4\x8djo\xc2\xab\xc2\xa0in dodal, da bi bila\xc2\xa0\xc2\xbbsenzacija v osnovni \xc5\xa1oli\xc2\xab. Tudi novinar revije The Independent je napisal pesmi dodelil negativno oceno:\xc2\xa0\xc2\xbb'If You Seek Amy' je neumna: celotna pesem je samo izgovor za to, da Britney Spears poje nespodobne stvari, kar je poceni in spro\xc5\xbei senziacionalno ogor\xc4\x8denje\xc2\xab. Novinar revije NME je pesem imenoval za eno izmed najbolj umazanih pesmi vseh \xc4\x8dasov.\n_START_SECTION_\nSprejem javnosti\n_START_PARAGRAPH_\nO kontroverznosti zaradi izgovorjave pesmi je 5. decembra 2008, po izzidu albuma, prvi\xc4\x8d poro\xc4\x8dala avstralska spletna stran Undercover.com.au. Leonie Barsenbach, gospodinja iz Sydneyja, je dejala:\xc2\xa0\xc2\xbbBila sem osupla in popolnoma presene\xc4\x8dena, ko sem svoja sedem- in petletna otroka sli\xc5\xa1ala hoditi po hi\xc5\xa1i in peti: 'F-U-C-K'\xc2\xa0... Ko sem ju vpra\xc5\xa1ala, kaj je to, sta odvrnila, da je Britney Spears. Bila sem zgro\xc5\xbeena. Kupila sem jima album Circus, na njem ni bilo nobenega opozorila\xc2\xa0... Je zelo \xc5\xbealjivo. Po\xc4\x8dutila sem se prevarano.\xc2\xab Novinar revije Rolling Stone, Daniel Kreps, je branil Britney Spears, saj bi po njegovem mnenju star\xc5\xa1i morali poznati njene glasbene teme. Potem, ko so oznanili, da bo pesem iz\xc5\xa1la kot tretji singl z albuma, radijske postaje zaradi kontroverznosti niso bile prepri\xc4\x8dane, ali naj pesem predvajajo podnevi. Vodji postaj Z100 in KIIS-FM sta zadrego primerjala s te\xc5\xbeavami ob izzidu singla\xc2\xa0\xc2\xbbDon't Phunk with My Heart\xc2\xab\xc2\xa0glasbene skupine The Black Eyed Peas leta 2005, ko so\xc2\xa0\xc2\xbbposlu\xc5\xa1alci menili, da druga beseda pomeni nekaj drugega, zaradi \xc4\x8desar smo jo spremenili v 'mess'\xc2\xab. Patti Marshall, vodja radijske postaje Q102, je dejala:\xc2\xa0\xc2\xbbPesem lahko vklju\xc4\x8dite na album in se pri tem zabavate, vendar je to last javnosti, veste? [...] Ne gre se za nas. Gre se za mamo v avtomobilu s svojim osemletnim otrokom.\xc2\xab Vodja postaje WFLZ, Tommy Chuck, je na svoji postaji predvajal predelano razli\xc4\x8dico pesmi, kjer je besedo\xc2\xa0\xc2\xbbseek\xc2\xab\xc2\xa0zamenjal s\xc2\xa0\xc2\xbbsee\xc2\xab\xc2\xa0in DJ-ji so pesem preimenovali v\xc2\xa0\xc2\xbbIf U See Amy\xc2\xab._NEWLINE_Kmalu po izzidu je Star\xc5\xa1evsko televizijsko dru\xc5\xa1tvo (Parents Television Council - PTS) grozilo, da bodo vlo\xc5\xbeili to\xc5\xbebo zaradi nespodobnosti proti vsem radijskim postajam, ki bodo pesem predvajale med \xc5\xa1esto uro zjutraj ter deseto uro zve\xc4\x8der. Vodja organizacije PTC, Tim Winter je dejal, da\xc2\xa0\xc2\xbbni nobenega dvoma o pomenu besedila in zagotovo ne govori o dekletu po imenu Amy. Ena stvar je, da pesem s tak\xc5\xa1nim besedilom izdajo na CD-ju, da jo sli\xc5\xa1ijo obo\xc5\xbeevalci, ki si jo \xc5\xbeelijo sli\xc5\xa1ati, druga stvar pa je, da jo predvajajo na radijskih postajah, posebej v \xc4\x8dasu, ko je precej verjetno, da jo poslu\xc5\xa1ajo tudi otroci.\xc2\xab Spletna stran RBR.com je poro\xc4\x8dala, da je\xc2\xa0\xc2\xbbzanimivo, da je ve\xc4\x8dina medijev albumu Circus dodelila pozitivne ocene, druge organizacije, katerih naloga je pomagati star\xc5\xa1em vzgajati otroke, pa ne. Menijo, da je album primeren za otroke nad trinajstim letom, vendar nikjer ne omenjajo pesmi 'If U Seek Amy'. \xc5\xa0e bolj zanimivo je, da je vodja organizacije FCC, Julius Genachowski, ustanovitelj ene izmed teh organizacij.\xc2\xab Kasneje je PTC s to\xc5\xbebo pri\xc4\x8del groziti \xc5\xa1e glasbenim kanalom na televiziji, ki so predvajali videospot pesmi; kakorkoli \xc5\xbee, organizacija FCC nima nadzora nad kabelsko televizijo._NEWLINE_23. januarja 2009 je podpredsednik programiranja radijskih kanalov Clear, Tom Poleman, oznanil, da bodo na svojih kanalih predvajali preurejeno razli\xc4\x8dico pesmi. Sharon Dastur iz radijske postaje Z100 je dodal, da je Britney Spears posnela druga\xc4\x8dno razli\xc4\x8dico pesmi za zalo\xc5\xbebo Jive Records. David Hinckley iz revije Daily News je napisal, da je\xc2\xa0\xc2\xbbkanal Clear tistega tedna za 9% zmanj\xc5\xa1al svojo delovno silo, zaradi \xc4\x8desar finan\xc4\x8dno ni v formi, da bi se prepiral z organizacijo, kot je FCC.\xc2\xab Na ameri\xc5\xa1kih radijskih postajah so nazadnje izdali preurejeno verzijo pesmi, imenovano\xc2\xa0\xc2\xbbIf U See Amy\xc2\xab, kjer so vsepovsod besedo\xc2\xa0\xc2\xbbseek\xc2\xab\xc2\xa0zamenjali z besedo\xc2\xa0\xc2\xbbsee\xc2\xab. Spremenjeno razli\xc4\x8dico so maja tistega leta izdali tudi v Zdru\xc5\xbeenem kraljestvu. Pesmi za avstralsko izdajo niso preimenovali. Na radijski postaji Austereo Radio Network so pesem cenzurirali, na drugih postajah pa ne. Tako videospot kot mednarodna izdaja singla je ostala naslovljena kot\xc2\xa0\xc2\xbbIf U Seek Amy\xc2\xab.\n_START_SECTION_\nDose\xc5\xbeki na lestvicah\n_START_PARAGRAPH_\nPo podatkih Nielsen SoundScana je pesem v prvih dveh tednih od izzida albuma v Zdru\xc5\xbeene dr\xc5\xbeave Amerike digitalno prodala 107.000 izvodov. 11. aprila 2009 je pesem zasedla sedemnajsto mesto na lestvici Billboard Hot Digital Songs. 9. maja 2009 je pesem zasedla devetnajsto mesto na lestvici Billboard Hot 100, s \xc4\x8dimer je album Circus postal prvi album Britney Spears, katere trije singli so zasedli eno izmed prvih dvajsetih mest na tej lestvici od njenega prvenca ...Baby One More Time (1999). Pesem\xc2\xa0\xc2\xbbIf U Seek Amy\xc2\xab\xc2\xa0je po podatkih Nielsen SoundScana v Zdru\xc5\xbeenih dr\xc5\xbeavah Amerike digitalno prodala ve\xc4\x8d kot 1.175.000 kopij izvodov. Je njen sedmi najbolje prodajani singl v dr\xc5\xbeavi. Na kanadski glasbeni lestvici je pesem 20. decembra 2008 debitirala na oseminosemdesetem mestu. 14. februarja 2009 je padla na \xc5\xa1estinosemdeseto mesto, 4. aprila tistega leta pa je na lestvici pesem zasedla svoje najvi\xc5\xa1je mesto, trinajsto._NEWLINE_Pesem\xc2\xa0\xc2\xbbIf U Seek Amy\xc2\xab\xc2\xa0je 16. februarja 2009 debitirala na devetin\xc5\xa1tiridesetem mestu avstralske glasbene lestvice, 30. marca pa je zasedla enajsto mesto lestvice. Za 35.000 prodanih kopij je pesem kasneje prejela zlato certifikacijo s strani organizacije Australian Recording Industry Association (ARIA). Pesem\xc2\xa0\xc2\xbbIf U Seek Amy\xc2\xab\xc2\xa0je 6. aprila 2009 zaradi dobre digitalne prodaje na britanski lestvici debitirala na petin\xc5\xa1tiridesetem mestu. Po fizi\xc4\x8dni izdaji je 10. maja 2009 zasedla dvajseto mesto lestvice. Po podatkih podjetja The Official Charts Company je pesem v dr\xc5\xbeavi prodala 105.000 izvodov. Pesem\xc2\xa0\xc2\xbbIf U Seek Amy\xc2\xab\xc2\xa0je velik uspeh dosegla tudi drugod po svetu, saj je zasedla eno izmed prvih desetih mest na belgijski (valonski), francoski in tur\xc5\xa1ki lestvici ter eno izmed prvih dvajsetih mest na belgijski (flandrski), irski, novozelandski in \xc5\xa1vedski lestvici.\n_START_SECTION_\nRazvoj\n_START_PARAGRAPH_\nVideospot za pesem\xc2\xa0\xc2\xbbIf U Seek Amy\xc2\xab\xc2\xa0so posneli 7. februarja 2009 v Pacific Palisadesu, Kalifornija. Videospot za pesem je re\xc5\xbeiral Jake Nava, ki je z Britney Spears sodeloval \xc5\xbee pri snemanju videospota za pesem\xc2\xa0\xc2\xbbMy Prerogative\xc2\xab. Britney Spears je dejala, da so stil v videospotu navdihnila dela Davida Thomasa. Med prizori zabave nosi mre\xc5\xbeaste nogavice ter \xc4\x8drni steznik londonske oblikovalke spodnjega perila Bordelle z diamanti. Nosila je tudi \xc4\x8devlje znamke Christian Louboutin, ki jih niso predvajali do izzida videospota. Ko je oble\xc4\x8dena v gospodinjo, nosi blond lasuljo, svetlo ro\xc5\xbenat pulover, belo krilo, ki ga je oblikoval Derek Lam, ter polo krilo znamke Lacoste. Videospot se je premierno predvajal 12. marca 2009 na uradni spletni strani podjetja Virgin Mobile ter na uradnih spletnih straneh Britney Spears.\n_START_SECTION_\nZgodba\n_START_PARAGRAPH_\nVideospot se pri\xc4\x8dne z novinarko, ki pove naslov pesmi, nad njo pa se pojavi naslov\xc2\xa0\xc2\xbbBesedilo pesmi Britney Spears naj bi bila zakrinkana obcestnost\xc2\xab\xc2\xa0(\xc2\xbbBritney Spears song lyrics spell out obscenity in disguise\xc2\xab). To je pravzaprav parodija na novinarko Megyn Kelly oddaje America's Newsroom. Nato se prika\xc5\xbee prizor Britney Spears v hi\xc5\xa1i ob koncu orgije. Britney Spears, ki sedi na robu postelje, pri\xc4\x8dne peti pesem, obkro\xc5\xbeena z ljudmi, ki se obla\xc4\x8dijo. Nato vstane in pogleda skozi okno. Ob koncu prvega verza s tal pobere par hla\xc4\x8d, podobno kot v videospotu\xc2\xa0\xc2\xbbPiece of Me\xc2\xab, ki je govoril o njenih zasebnih te\xc5\xbeavah. Nato s \xc5\xa1tirimi mo\xc5\xa1kimi plesalci pri\xc4\x8dne plesati ob prvem refrenu. Ob drugi kitici s \xc5\xa1tirimi \xc5\xbeenskimi plesalkami, oble\xc4\x8denimi v navija\xc5\xa1ke uniforme, medtem pa jih opazujejo mo\xc5\xa1ki. Prizor zbledi in Britney Spears se spremeni v konzervativno gospodinjo iz petdesetih. Ko se pri\xc4\x8dne drugi verz, vstopi iz svoje spalnice. Po stopnicah odide v spodnje nadstropje, pri \xc4\x8demer ji sledijo njeni spremljevalni plesalci in ena izmed \xc5\xbeensk ji poda pladenj s pito. Nato odide do vrat in pridru\xc5\xbeijo se ji enako konzervativni mo\xc5\xbe ter otroka - deklica je oble\xc4\x8dena v \xc5\xa1olsko uniformo, kakr\xc5\xa1no je Britney Spears nastopila v videospotu za pesem\xc2\xa0\xc2\xbb\xe2\x80\xa6Baby One More Time\xc2\xab. Ko odidejo na vrt, jih obkro\xc5\xbeijo paparazzi, ki ne vedo, kaj se dogaja za zaprtimi vrati. Ko otroci in mo\xc5\xbe mahajo fotoaparatom, se Britney Spears nasmehne in jim pihne poljub\xc4\x8dek. Videospot se kon\xc4\x8da z novinarko, ki re\xc4\x8de:\xc2\xa0\xc2\xbbVse skupaj nima smisla, kajne?\xc2\xab\n_START_SECTION_\nSprejem\n_START_PARAGRAPH_\nJames Montgomery iz MTV-ja je napisal, da videospot uspe skombinirati elemente njenih prej\xc5\xa1njih videospotov, kot sta videospota za pesem\xc2\xa0\xc2\xbbEverytime\xc2\xab\xc2\xa0ter\xc2\xa0\xc2\xbbStronger\xc2\xab. Ozna\xc4\x8dil ga je za\xc2\xa0\xc2\xbbprecej neverjetno zdru\xc5\xbeitev vseh Britneyjinih re\xc4\x8di in njene celotne kariere do danes\xc2\xab. Novinar revije Rolling Stone, Daniel Kreps, je videospot primerjal s filmom \xc5\xa0iroko zaprte o\xc4\x8di (1999) in dodal:\xc2\xa0\xc2\xbbTa videospot bi morda lahko bil prvi videospot Britney Spears, ki je moralno podoben internetnim idejam, videospot, ki ne zveni tako kot originalna pesem in vizualno izgleda enkratno.\xc2\xab Chris Johnson iz revije Daily Mail je stil ameri\xc5\xa1ke gospodinje v videospotu primerjal z njeno reklamo za Pepsi iz leta 2001. Leah Greenblatt iz revije Entertainment Weekly je dejala, da je\xc2\xa0\xc2\xbbna nek na\xc4\x8din te\xc5\xbeko verjeti, da je pravi pomen pesmi kakorkoli povezan s preteklostjo, videospot sam pa je precej krotek \xe2\x80\xa6 Skoraj \xc5\xbealosten.\xc2\xab\xc2\xa0Njeno frizuro na koncu videospota je novinarka primerjala s frizuro Marilyn Monroe.\n_START_SECTION_\nNastopi v \xc5\xbeivo\n_START_PARAGRAPH_\nBritney Spears je s pesmijo\xc2\xa0\xc2\xbbIf U Seek Amy\xc2\xab\xc2\xa0leta 2009 nastopila na turneji The Circus Starring Britney Spears. Po nastopu s pesmijo\xc2\xa0\xc2\xbbBoys\xc2\xab\xc2\xa0z njenega tretjega albuma, Britney, je Britney Spears s svojimi mo\xc5\xa1kimi plesalci izvedla voja\xc5\xa1ko vajo, ki se je kon\xc4\x8dala s tem, da si je oblekla brezrokavnik iz umetnega krzna ter pri\xc4\x8dela izvajati to\xc4\x8dko\xc2\xa0\xc2\xbbIf U Seek Amy\xc2\xab. Na koncu je Britney Spears na plan privlekla ro\xc5\xbenato kladivo. Jerry Shriver iz revije USA Today je o prvem koncertu turneje napisal:\xc2\xa0\xc2\xbbSingl 'If U Seek Amy' je zasen\xc4\x8dilo gromozansko rjovenje gne\xc4\x8de, ki \xc5\xa1e bolj zarjovi takrat, ko Britney Spears strese svoje dolge lase.\xc2\xab Craig Rosen iz revije The Hollywood Reporter je komentiral:\xc2\xa0\xc2\xbbGlasbenica, ki se je \xc5\xbee od za\xc4\x8detka, ko je nastopala v \xc5\xa1kandalozni \xc5\xa1olski uniformi, soo\xc4\x8dala z besom star\xc5\xa1ev, nadaljuje z uporabo \xc5\xa1okantnih re\xc4\x8di. Njeno zadnje delo, 'If U Seek Amy' [...] je eno izmed teh, zaradi \xc4\x8desar pa so njeni mlaj\xc5\xa1i obo\xc5\xbeevalci naravnost zgro\xc5\xbeeni.\xc2\xab_NEWLINE_Pesem\xc2\xa0\xc2\xbbIf U Seek Amy\xc2\xab\xc2\xa0je Britney Spears leta 2011 izvedla na turneji Femme Fatale Tour. Britney Spears se je na odru pojavila po nastopu s pesmijo\xc2\xa0\xc2\xbbLace and Leather\xc2\xab\xc2\xa0je, oble\xc4\x8dena v belo krilo, nastopila z razli\xc4\x8dico pesmi z ve\xc4\x8d elementi jazza. Med nastopom je stala nad obo\xc5\xbeevalci, kar naj bi navdihnil ikonski prizor z Marilyn Monroe v filmu Sedem let skomin (1955). Ozadje za njo je prikazovalo prizor iz \xc4\x8drno-bele kriminalke iz \xc5\xa1tiridesetih, zraven pa so prikazovali barvne fotografije. Rick Florino iz revije Artistdirect je napisal:\xc2\xa0\xc2\xbbZaobljubljena detektivu stare \xc5\xa1ole in himne, primerne za stadione je Britney Spears s tem koncertom naredila nekaj, \xc4\x8desar ni sposobna nobena druga pop zvezdnica in tudi za Britney je to prvi\xc4\x8d.\xc2\xab Nicki Escudero iz revije Phoenix New Times je dejala, da je bilo\xc2\xa0\xc2\xbblepo\xc2\xab\xc2\xa0sli\xc5\xa1ati remixe njenih starih uspe\xc5\xa1nic, kot je\xc2\xa0\xc2\xbb'If You Seek Amy' z elementi jazza, severnovzhodna verzija pesmi 'Boys' in hitrej\xc5\xa1a verzija singla 'Toxic'\xc2\xab."